Na temelju članka 40. Zakona o ustanovama( NN 76/93, 29/97, 47/99, 35/08, 127/19 ), članka 37. stavak 2. Zakona o predškolskom odgoju i obrazovanju („NN“,br. 10/97,107/07, 94/13,98/19) te članka 53. stavak 2. Statuta Dječjeg vrtića ''Gradac'', Upravno vijeće na 6. sjednici održanoj dana 17. svibnja 2022. god. raspisuje

**NATJEČAJ**

**za izbor i imenovanje ravnatelja/ice Dječjeg vrtića ''Gradac''- na nepuno radno vrijeme (30%)**

Za ravnatelja/icu dječjeg vrtića može biti imenovana osoba koja, osim općih

uvjeta za zasnivanje radnog odnosa:

* Ispunjava uvjete za odgojitelja ili stručnog suradnika u dječjem vrtiću
* Ima najmanje pet godina radnog staža u djelatnosti predškolskog

 odgoja

Ravnatelj/ica se imenuje na vrijeme od četiri (4) godine, a ista osoba može

biti ponovo imenovana za ravnatelja/icu.

Uz prijavu za natječaj kandidati trebaju priložiti sljedeću dokumentaciju

* Životopis
* Dokaz o stečenoj stručnoj spremi
* Dokaz o položenom stručnom ispitu ili dokaz o ispunjavanju uvjeta iz članka 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 133/97 i 4/98)
* Uvjerenje nadležnog suda da se protiv kandidata na vodi kazneni postupak ( ne starije od 6 mj) u smislu čl.25 Zakona o predškolskom odgoju i obrazovanju
* Uvjerenje nadležnog suda da se protiv kandidata ne vodi prekršajni postupak ( ne starije od 6 mj) u smislu čl.25 Zakona o predškolskom odgoju i obrazovanju
* Dokaz o radnom stažu ( elektronički zapis odnosno potvrda o podacima evidentiranim u bazi podataka HZMO-a)

Isprave se prilažu u neovjerenoj preslici, a kandidat/kinja koji bude izabran/a u obvezi je prije sklapanja ugovora o radu dostaviti dokaze o ispunjavanju uvjeta u izvorniku ili ovjerenoj preslici.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo, dostaviti ispravu iz koje je razvidno isto, pri čemu se napominje da takvi kandidati imaju prednost u odnosu na ostale kandidate samo pod jednakim uvjetima. Na natječaj se mogu prijaviti osobe oba spola sukladno čl.13. Zakona o ravnopravnosti spolova. Urednom prijavom smatrat će se ona prijava koja sadrži sve podatke i priloge navedene u ovom natječaju. Nepravodobne i nepotpune prijave neće se razmatrati.

Prijave za natječaj s obveznom dokumentacijom dostavljaju se u roku od 8 dana od dana objave natječaja u Narodnim novinama isključivo putem pošte na adresu: **Dječji vrtić ''Gradac'', Jadranska cesta 107a, 21 330 Gradac, s naznakom „ za natječaj- ravnatelj/ica“**

O rezultatima izbora kandidati/kinje će biti obaviješteni u roku od 45 dana od isteka roka za podnošenje prijava.

 UPRAVNO VIJEĆE DJEČJEG VRTIĆA ''GRADAC''

 Anita Lasić(predsjednica)